|  |  |
| --- | --- |
| **ROMÂNIA****JUDEŢUL SUCEAVA****MUNICIPIUL CÂMPULUNG MOLDOVENESC****CONSILIUL LOCAL** | **ANEXA****la H.C.L. \_\_\_\_\_\_/2025** |

**CRITERII**

**pentru stabilirea ordinii de prioritate în soluţionarea cererilor de locuinţe şi**

 **repartizarea locuinţelor pentru tineri destinate închirierii , în municipiul Câmpulung Moldovenesc**

**(conform HG 962/2001 cu modificările și completările ulterioare)**

1. **CRITERII DE ACCES LA LOCUINŢĂ**
2. Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii şi care poate primi repartiţia în cel mult 60 de luni de la împlinirea acestei vârste. Cererea de locuinţă se efectuează numai individual şi în nume propriu.

**2.** Titularul cererii de locuinţă şi ceilalţi membrii ai familiei acestuia – soţ/soţie, copii – trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietatea a unităţii administrativ – teritoriale sau a unităţii în care-şi desfâşoară activitatea, în municipiului Câmpulung-Moldovenesc.

*NOTĂ: Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti, precum şi chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămin de familişti sau nefamilişti se înţelege clădirile dotate cu camere de locuit individuale şi cu dependinţele,dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membrii ai familiei acestuia – soţ/soţie, copii şi/sau alte persoane aflate în întreţinerea acestuia deţin, alături de alte persoane, cote-părţi dintr-o locuinţă, dobândite în condiţiile legii.*

**3.** Titularul cererii de locuinţă trebuie să își desfășoare activitatea \*\*) în localitatea în care sunt amplasate locuințele, în municipiului Câmpulung-Moldovenesc.

\*\*) Pentru situațiile în care titularii cererii de locuință își desfășoară activitateala domiciliu sau în regim de telemuncă se face dovada adresei la care își desfășoară activitatea, cu respectarea prevederilor art. 108-110 din Legea 53/2003-Codul muncii, republicată, cu modificările și completările ulterioare, sau, după caz, cu respectarea prevederilor Legii nr. 81/2018 privind reglementările activității de telemuncă, cu modificările și completările ulterioare.

 **4.** Repartizarea locuinţelor se face în limita fondului disponibil, luându-se în considerare atât locuinţele libere din fondul existent cât şi locuinţele ce urmează a fi finalizate în cadrul unor obiective de investiţii şi cuprinse în programul de construcţii de locuinţe pentru tineri, destinate închirierii.

 *NOTE:*

- *Lista de priorităţi se stabileşte ori de câte ori este cazul, dacă în anul respectiv urmează să se finalizeze și să se repartizeze locuințe noi pentru tineri, destinate închirierii, dacă titularii cererilor de locuințe înscriși în lista aprobată inițial nu mai îndeplinesc criteriile de acces la locuință sau dacă există locuințe pentru tineri rămase vacante.*

*- Solicitanții înscriși în lista de priorități, cu respectarea criteriilor de la pct. 1, 2 și 3, care nu pot beneficia de repartizarea unei locuințe în limita fondului disponibil în anul respectiv, pot primi repartiții în anii următori, în limita fondului disponibil în fiecare an și în noua ordine de prioritate stabilită.*

 *.*

1. **CRITERII DE IERARHIZARE STABILITE PRIN PUNCTAJ**

1. **SITUAŢIA LOCATIVĂ ACTUALĂ**

|  |  |  |
| --- | --- | --- |
| 1.1. | Chiriaş în spaţiu din fondul locativ privat …………………………….................... | 10 pct. |
| 1.2. | Tolerat în spaţiu ……………………………………………………….................... | 7 pct. |
| 1.3. | Suprafaţa locuibilă deţinută ( cu chirie, tolerat în spaţiu)  – mp/locatar – :  |  |
| a) | mai mare de 15 mp şi până la 18 mp inclusiv ………………………...................... | 5 pct. |
| b) | mai mare de 12 mp şi până la 15 mp inclusiv ………………………...................... | 7 pct. |
| c) | mai mare sau egală cu 8 mp şi până la 12 mp inclusiv……………......................... | 9 pct. |
| d) | mai mică de 8 mp ………………………………………………………….……… | 10 pct. |

*NOTĂ: În cazul celor toleraţi în spaţiu, toată suprafaţa locativă a imobilului se împarte la numărul total al locatarilor, în care sunt incluşi şi cei care nu fac parte din familia solicitantului de locuinţă, dar care locuiesc în acelaşi imobil. În cazul spaţiilor locative închiriate, suprafaţa locativă deţinută conform contractului de închiriere se împarte numai la numărul membrilor familiei solicitantului de locuinţă. La stabilirea numărului de membri ai familiei solicitantului de locuinţă se va avea în vedere componenţa familiei definită la lit. A, pct.2.*

1. **STAREA CIVILĂ ACTUALĂ**

|  |  |  |
| --- | --- | --- |
| 2.1. | Stare civilă: |  |
| a) | Căsătorit ………………………………………………………………............... | 10 pct. |
| b) | Necăsătorit ……………………………………………………………………... | 8 pct. |
| 2.2. | Număr de persoane în întreţinere: |  |
|  a) | copii: |  |
|  | 1 copil ………………………………………………………………………….. | 2 pct. |
|  | 2 copii…………………………………………………………………………... | 3 pct. |
|  | 3 copii …………………………………………………………………………... | 4 pct. |
|  | 4 copii. ……………………………….. ………………………………………... | 5 pct. |
|  | > 4  copii ……………………………….............................................................. | 5 pct.+1 pct. pentru fiecare copil |
|  | b) alte persoane, indiferent de numărul acestora ……………..………………… | 2 pct. |

1. **STAREA DE SĂNĂTATE ACTUALĂ**

|  |  |  |
| --- | --- | --- |
|  | Boala de care suferă solicitantul, un alt membru al familiei sau aflat în întreţinere necesită, potrivit legii, însoţitor sau o cameră în plus………..…………………… | 2 pct. |

1. **VECHIMEA CERERII SOLICITANTULUI**

|  |  |  |
| --- | --- | --- |
| 4.1. | până la 1 an …………………………………………………………..................... | 1 pct. |
| 4.2. | între 1 şi 2 ani ………………………………………………………..................... | 3 pct. |
|  4.3. | între 2 şi 3 ani ……………………………………………………………………. | 6 pct. |
| 4.4. | între 3 şi 4 ani…………………….………………………………………………. | 9 pct.  |
| 4.5. | pentru fiecare an peste 4 ani ……………………………………..……................. | 4 pct. |

1. **NIVELUL DE STUDII ŞI /SAU PREGĂTIRE PROFESIONALĂ**

|  |  |  |
| --- | --- | --- |
| 5.1. | fără studii şi fără pregătire profesională ………………………………................... | 5 pct. |
| 5.2. | cu şcoală generală, fără pregătire profesională şi/sau cu specializare la locul de muncă………………………………………………………………….................... | 8 pct. |
| 5.3. | cu studii medii, fără pregătire profesională şi/sau cu specializare la locul de muncă……………………………………………………………..……….............. | 10 pct. |
| 5.4. | cu pregătire profesională, prin studii medii sau profesionale de specialitate şi/sau prin studii superioare de scurtă durată…………………………............................... | 13 pct. |
| 5.5. | cu studii superioare ………………….…………………………………………….. | 15 pct.  |

 *NOTĂ: Se va puncta ultimul nivel de studii încheiat şi atestat conform legii.*

1. **SITUAŢII LOCATIVE SAU SOCIALE DEOSEBITE**

|  |  |  |
| --- | --- | --- |
| 6.1. | tineri proveniţi din case de ocrotire socială şi care au împlinit 18 ani ..................... | 15 pct. |
| 6.2. | tineri care au adoptat sau adoptă copii …………..………………………………... | 10 pct. |
| 6.3. | tineri evacuaţi din case naţionalizate …….……………………………................... | 5 pct. |

1. **VENITUL MEDIU BRUT/NET LUNAR/MEMBRU DE FAMILIE**

|  |  |  |
| --- | --- | --- |
| 7.1. | mai mic decât salariul minim pe economie …………………………...................... | 15 pct. |
| 7.2. | între salariul minim pe economie şi salariul mediu net pe economie…................... | 10 pct. |

*NOTĂ: – Criteriile de ierarhizare stabilite prin punctaj se aplică numai solicitanţilor de locuinţă care au îndeplinit în totalitate criteriile specificate la lit.A.*

*– În cazul înregistrării unor punctaje egale, solicitanţii vor fi departajaţi funcţie de situaţia locativă constatată la data efectivă a repartizării locuinţelor, având prioritate, numai în acest caz, solicitanţii a căror situaţie locativă este sau poate deveni, în mod iminent, gravă. Dacă nici acest criteriu nu este suficient, departajarea se poate face funcţie de vechimea cererii solicitantului, luând în consideraţie data efectivă a înregistrării cererii (zi/lună/an), având prioritate, în acest caz solicitantul a cărui cerere are vechimea mai mare. În cazul când departajarea nu se poate efectua nici în baza acestor criterii, au prioritate solicitanţii care au punctajul cel mai mare acordat pe baza criteriilor cu caracter de protecţie socială (starea civilă + starea de sănătate actuală).*

Întocmit,

Serviciul patrimoniu, Compartiment spațiu locativ

Șef serviciu, Galbăn Cristina Roxana

 Niță Luminița

|  |  |
| --- | --- |
| **PREȘEDINTE DE ȘEDINȚĂ,** | **SECRETAR GENERAL AL MUNICIPIULUI**, **Erhan Rodica** |